Liberato Pinto

Liberato Damião Ribeiro Pinto (Lisboa, 1880ko irailaren 28a – ibidem, 1949ko irailaren 4a) portugaldar militar eta politikaria izan zen. Portugalgo lehen ministroa izan zen 1920tik 1921era.

Infanteriako eta Estatu Nagusiko ikastaroak egin zituen Gerra Eskolan, eta ibilbide militarra koronel graduarekin amaitu zuen 1927an. Mozambikeko espedizio-indarren buruzagiordea izan zen 1915-1917an, eta 1917tik 1922ra Guardia Errepublikanoa zuzendu zuen.

1915ean Alderdi Errepublikanoan afiliatu zen eta 1919an diputatu hautatu zuten. 1920tik 1921era lehen ministro izan zen Portugalgo Lehen Errepublikan ezegonkortasun politikoko garai batean. Barne ministro, Itsas eta Itsasoz Haraindiko ministro eta Finantza ministro ere izan zen. Gero eta ezegonkortasun, greba eta indarkeria politiko handiagoaren erdian diktadura militarra ezartzeko eskatu zioten.

1926an Diktadura Nazionala ezarri ondoren, Pintok bizitza publikoa utzi behar izan zuen eta eskola ofizialetan irakasle lana galdu zuen.

Kategoria:Lisboatarrak
Kategoria:Portugalgo militarrak
Kategoria:Portugalgo Lehen Ministroak
Kategoria:Lisboan hildakoak